[ca] Aquesta investigació està centrada en la immigració de nacionalitat estrangera que s'ha establert a l'entorn d'espais d'interès natural, a partir d'una comparació internacional entre localitats de l'Alt Empordà (Espanya) i l'Alentejo Litoral (Portugal). L'objectiu principal és, d'una banda, analitzar el paper que han tingut els espais naturals presents en aquests territoris (i les figures de protecció) en l'arribada i l'establiment d'aquests grups de població; i de l'altra, conèixer el tipus de relació que tenen els residents estrangers amb aquests espais naturals. En aquest sentit, des d'un context ibèric, es pretén contribuir als debats vinculats al concepte de contraurbanització, al concepte de naturbanització, a les migracions per motivacions ambientals i a la, en ocasions, difusa distinció entre migracions econòmiques-laborals i migracions per qualitat-estil de vida, així com també, tot i que d'una manera més tangencial, al debat entorn els estudis sobre la integració de la població d'origen estranger en les societats d'acollida. Aquests objectius han estat assolits a través d'una metodologia basada eminentment en tècniques d'anàlisi qualitativa que ha inclòs la realització d'un total de 101 entrevistes a informants clau, 52 dels quals són residents amb nacionalitat estrangera i la resta tenen nacionalitat espanyola o portuguesa respectivament. La recerca posa de relleu, entre d'altres: la presència de diferents tipus de residents de nacionalitat estrangera (amb una important diversitat de motivacions migratòries) en cadascuna de les àrees; que el paper que tenen els espais naturals en els processos migratoris dels residents estrangers és orientat en bona mesura pels perfils d'aquests residents; i que algunes diferències entre les àrees d'estudi també són rellevants en el rol que juguen els espais naturals en aquests processos migratoris. Més enllà dels residents de nacionalitat estrangera, la investigació també posa l'atenció en la relació que té la població local en general amb els espais naturals protegits propers a les seves localitats. En analitzar aquesta qüestió es posen de relleu, entre d'altres, tot un seguit de mancances o punts de millora que cal que siguin contemplats com a molt rellevants per al futur d'aquests espais.

[en] This research is focused on the foreign nationality immigration settled around areas of natural interest, carrying out an international comparison between the localities of Alt Empordà (Spain) and Alentejo Litoral (Portugal). The main objective is, on the one hand to analyze the roles that the natural areas of these territories (and the forms of environmental protection) have played in the arrival and settlement of these population groups; and on the other hand, to learn about the relationship between foreign residents and the nearby natural areas. In this regard, from an Iberian context, the research wants to contribute to the debates around the counterurbanization concept, the naturbanitzation concept, the environmental migration, the sometimes diffused distinction between economic-labour and lifestyle migration and also, although more tangentially, to the debate on foreigners integration in the receiving societies. These aims have been achieved through a methodology principally based on qualitative analysis techniques which included interviews conducted with a total of 101 key informants, 52 of whom have foreign nationality and the rest have Spanish or Portuguese nationality respectively. Among other issues, the research highlights the presence of different types of foreign residents (with an important variety of migratory motivations) in each area; that the role played by the natural areas in the migratory processes of the foreign residents is largely influenced by the profiles of these residents; and that some differences between the characteristics of the study areas are relevant in the role played by the natural areas in these migratory processes. Beyond foreign residents, the research also draws attention to the relationship between the local population in general and the nearby natural areas. The analysis of this question, among other things, shows a number of deficiencies (or issues to be improved) that should be seen as very relevant for the future of these areas.